****

**МОНГОЛ УЛСЫН ХУУЛЬ**

2025 оны 07 сарын 09 өдөр Төрийн ордон, Улаанбаатар хот

**МОНГОЛ УЛСЫН НИЙСЛЭЛ УЛААНБААТАР**

**ХОТЫН ЭРХ ЗҮЙН БАЙДЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын нийслэл Улаанбаатар хотын эрх зүйн байдлын тухай хуульд доор дурдсан агуулгатай дараах хэсэг, заалт нэмсүгэй:

**1/22 дугаар зүйлийн 22.1.15 дахь заалт:**

“22.1.15.нийслэл Улаанбаатар хот, түүний дагуул хотод мөрдөх хууль тогтоомж, стандартыг хэрэгжүүлэх ажлыг зохион байгуулах;”

**2/22 дугаар зүйлийн 22.7 дахь хэсэг:**

“22.7.Нийслэлийн Засаг даргын эрхлэх асуудлын хүрээний хяналт шалгалтын асуудал хариуцсан захиргааны байгууллага энэ хуулийн 22.1.15-д заасан бүрэн эрхийг хэрэгжүүлэх чиг үүрэг бүхий улсын байцаагчтай байна.”

**2 дугаар зүйл.**Монгол Улсын нийслэл Улаанбаатар хотын эрх зүйн байдлын тухай хуулийн 22 дугаар зүйлийн 22.1.15 дахь заалтын дугаарыг “22.1.16” гэж өөрчилсүгэй.

**3 дугаар зүйл.**Энэ хуулийг Нийслэл Улаанбаатар хотын замын хөдөлгөөний түгжрэлийг бууруулах, гэр хорооллыг орон сууцжуулах тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

page1image6896

МОНГОЛ УЛСЫН

ИХ ХУРЛЫН ДАРГА Д.АМАРБАЯСГАЛАН